Messegæsterne kunne få en snak med præsterne om alt mellem himmel og jord - og få rådgivning om mere konkrete ting som f.eks. musikvalg til vielsen - og som noget nyt vielser i det fri. Initiativet skyldes blandt andet et dramatisk fald i kirkevielser gennem de seneste fem år. - Vi er jo folkekirke, og derfor skal vi jo selvfølgelig være der, hvor folk er. Vi skal snakke med de unge par om det, der betyder allermest, når man gerne vil giftes, nemlig kærligheden, siger sognepræst Sussie N. Foged fra Sønderholm- Frejlev Kirker.

Referat:
For første gang var Folkekirken repræsenteret blandt bryllupskjoler, kager og vielsesringe på bryllupsmessen i Aalborg Kongres og Kulturcenter.